ຂໍ້ມູນດັ່ງກ່າວໄດ້ແຈ້ງໃຫ້ຊາບວ່າ ໃນວັນທີ 2 ມິຖຸນາ ໂດຍທ່ານ Adam Boehler - ຜູ້ອຳນວຍການບໍລິຫານ ຂອງອົງການພັດທະນາການເງິນສາກົນ (DFC) ຂອງສະຫະລັດອາເມລິກາ ໃນລະຫວ່າງການພົບປະກັບ ທ່ານ ຮ່າກິມຫງ້ອກ - ເອກອັກຄະລັດຖະທູດຫວຽດນາມ ປະຈຳສະຫະລັດອາເມລິກາ ທີ່ນະຄອນຫຼວງ Washington.
ທ່ານ Boehler ໄດ້ກ່າວວ່າ ອົງການພັດທະນາການເງິນສາກົນ ຍັງມີຄວາມສົນໃຈໃນການສະໜັບສະໜູນໂຄງການພັດທະນາຕ່າງໆ ໃນພາກພື້ນແມ່ນໍ້າຂອງ. ອົງການພັດທະນາການເງິນສາກົນ ກຳລັງຜັນຂະຫຍາຍແຜນການຈຳນວນໜຶ່ງ ເພື່ອສະໜັບສະໜູນໂຄງການລົງທຶນ ໃນບັນດາປະເທດກຳລັງພັດທະນາ, ໂດຍສະເພາະ ແມ່ນໃນຂະແໜງພະລັງງານ, ພື້ນຖານໂຄງລ່າງ ແລະ ເສດຖະກິດດີຈີຕອນ.
ທ່ານ ຮ່າກິມຫງ້ອກ - ເອກອັກຄະລັດຖະທູດຫວຽດນາມ ປະຈຳສະຫະລັດອາເມລິກາ ໄດ້ສະເໜີໃຫ້ ອົງການພັດທະນາການເງິນສາກົນ ຂອງສະຫະລັດອາເມລິກາ ທີ່ສືບຕໍ່ເຂົ້າຮ່ວມບັນດາການເຄື່ອນໄຫວທີ່ກ່ຽວຂ້ອງໃນປີນີ້, ເນື່ອງໃນໂອກາດຫວຽດນາມ ແລະ ອາເມລິກາ ໄດ້ສະເຫຼີມສະຫຼອງ 25 ປີແຫ່ງວັນສ້າງຕັ້ງການພົວພັນທາງການທູດ. ບັນດາການເຄື່ອນໄຫວ ປະກອບມີບັນດາກອງປະຊຸມອາຊຽນ - ອາເມລິກາ, ຫວຽດນາມ - ອາເມລິກາ ກ່ຽວກັບການຮ່ວມມືລົງທຶນໃນພາກພື້ນ.
ເມື່ອພະຍາດ Covid-19 ເກີດຂື້ນໃນປະເທດຈີນ ແລະ ແຜ່ຂະຫຍາຍໄປທົ່ວໂລກໃນຕົ້ນປີນີ້, ຕ່ອງໂສ້ການສະໜອງທົ່ວໂລກ ໄດ້ຮັບຜົນກະທົບຢ່າງໜັກ ຍ້ອນວ່າບັນດາປະເທດທີ່ນຳໃຊ້ມາດຕະການທີ່ຈຳກັດ ເພື່ອປ້ອງກັນ ແລະ ຕ້ານການລະບາດ. ວິສາຫະກິດຂອງຫຼາຍປະເທດ ໄດ້ພິຈາລະນາທີ່ຈະໂອນການລົງທືນອອກຈາກປະເທດຈີນ ເພື່ອເຮັດໃຫ້ການສະໜອງສິນຄ້າມີຄວາມຫຼາຍຮູບຫຼາຍແບບ ແລະ ຫຼຸດຜ່ອນຄວາມສ່ຽງ.
ຕັ້ງແຕ່ເດືອນມີນາ, ບໍລິສັດ Apple ສະຫະລັດອາເມລິກາ ໄດ້ເລີ່ມຫັນປ່ຽນການຜະລິດອອກຈາກປະເທດຈີນ ໄປສູ່ຫວຽດນາມ ແລະ ເພີ່ມຂຶ້ນປະລິມານຜະລິດຕະພັນ. Google ແລະ Microsoft ກໍ່ ກຳລັງຍ້າຍບາງສາຍການຜະລິດອອກຈາກປະເທດຈີນ ໄປສູ່ຫວຽດນາມ. ບັນດາວິສາຫະກິດຂະໜາດໃຫຍ່, ເຊັ່ນ Amazon ແລະ Home Depot ໄດ້ເລີ່ມຮັບສະໝັກ ແລະ ຄົ້ນຫາຕ່ອງໂສ້ການສະໜອງ, ຖືຫວຽດນາມເປັນໜຶ່ງໃນຈຸດໝາຍໃໝ່, ນອກຈາກບັນດາປະເທດໃນພາກພື້ນອື່ນໆ, ເຊັ່ນ: ອິນໂດເນເຊຍ, ໄທ ຫລື ມາເລເຊຍ.
ຄຳຮຸ່ງ